ગુજરાત હંમેશા રાષ્ટ્રને વખતોવખત નવા વિચાર, નવા સાહસ અને ભારતીયતાની આગવી ઓળખ પ્રદાન કરવામાં અગ્રેસર રહ્યું છે. ‘સ્ટેચ્યુ ઑફ યુનિટી’ હવે આ બાબતે સદીઓ સુધી શિરમોર યોગદાન સમી બની રહેશે જે આગામી સમયમાં ભારતવર્ષને ફરી એકવાર વિશ્ર્વગુરુ સ્થાને પ્રસ્થાપિત કરવા સાથે વિશ્ર્વમાં ભારતમાતાનું મસ્તક આત્મસન્માન અને આત્મગૌરવથી ઉન્મત કરશે જે માટે આવનારી પેઢીઓ વડાપ્રધાનશ્રી નરેન્દ્રભાઈ મોદીને તેમના ઐતિહાસિક સમર્પણ બદલ યાદ કરશે.